Riżoluzzjoni tal-Parlament Ewropew tal-15 ta' Marzu 2007 dwar il-Gwatemala



Official Journal 301 E , 13/12/2007 P. 0257 - 0258



P6_TA(2007)0084 Gwatemala Riżoluzzjoni tal-Parlament Ewropew tal- 15 ta' Marzu 2007 dwar il-Gwatemala Il-Parlament Ewropew, - wara li kkunsidra r-riżoluzzjonijiet tiegħu preċedenti dwar il-Gwatemala, u b'mod partikulari dawk tat- 18 ta' Mejju 2000 [1], ta' l- 14 ta' Ġunju 2001 [2], tal- 11 t'April 2002 [3], ta' l- 10 t'April 2003 [4], tas- 7 ta' Lulju 2005 [5], u tas- 26 t'Ottubru 2006 dwar il-proċedimenti kontra Rios Montt [6], - wara li kkunsidra l-ftehim bejn il-Gvern tal-Gwatemala u n-Nazzjonijiet Uniti li jistabbilixxi Kummissjoni Internazzjonali kontra l-Impunità fil-Gwatemala (CICIG), adottat fit- 12 ta' Diċembru 2006, - wara li kkunsidra l-impenn deċiż u permanenti tiegħu biex jiġi żgurat ir-rispett għall-ftehimiet ta' paċi u għad-drittijiet tal-bniedem fil-Gwatemala, - wara li kkunsidra id-Djalogu Politiku u l-Ftehim ta' Koperazzjoni bejn l-Komunita' Ewropea u l-Istati Membri tagħha, min-naħa, u R-Repubbliki ta' Kosta Rika, El Salvador, Gwatemala, Ħonduras, Nikaragwa u Panama, min-naħa l-oħra, iffirmata fil- 15 ta' Diċembru 2003, - wara li kkunsidra l-pożizzjoni espressa mill-Parlament ta' l-Amerika Ċentrali (PARLACEN) dwar il-qtil ta' tliet parlamentari ta' l-Amerika Ċentrali, - wara li kkunsidra l-Artikolu 115(5) tar-Regoli ta' Proċedura tiegħu, A. billi, fid- 19 ta' Frar 2007, tliet Membri tal-Parlament ta' l-Amerika Ċentrali, is-Salvadoreni Eduardo Jose' D'AubuissonMunguía, William Rizziery Pichinte Chávez u Jose' Ramón González Rivas, kif ukoll issewwieq tagħhom, Gerardo Napoleón Ramírez, ġew maqtula brutalment waqt li kienu fi triqthom lejn il-laqgħa plenarja tal-PARLACEN, u l-katavri maħruqa u abbandunati tagħhom instabu qrib Gwatemala City, B. billi dawk li allegatament wettqu dawn ir-reati (Luis Arturo Herrera López, José Estuardo López, José Adolfo Gutiérrez u Marvin Escobar Méndez), li kellhom pożizzjonijiet ta' responsabilità fit-Taqsima ta' l- Investigazzjoni Kriminali (DINC) fid-Dipartiment tal-Pulizija tal-Gwatemala, ġew sussegwentement maqtula f'ħabs ta' sigurtà għolja fejn kienu qed jinżammu, f'ċirkustanzi bizzarri li għadhom ma ġewx iċċarati, C. billi hemm suspetti li dan il-qtil kien tentattiv ta' xkiel ta' l-investigazzjonijiet rigward min instiga l-qtil tal-membri tal-PARLACEN; D. billi l-ġurnalisti tat-televiżjoni li rrappurtaw dwar il-qtil ta' l-erba' uffiċjali tal-pulizija irċevuw theddid ta' mewt wara li xandru r-rapport tagħhom; E. billi, skond l-esperti tad-drittjiet tal-bniedem, diversi eluf ta' omiċidji jitwettqu kull sena fil-Gwatemala iżda jkun hemm arresti biss fi 2% tal-każi; billi trejdjunjonisti (bħal Pedro Zamora fi Puerto Quetzal), mexxejja tan-nies tal-kampanja u l-familji tagħhom ukoll inqatlu aktar kmienifl-2007, u x-xhieda f'każi ta' ġenoċidju li qed jiġu nvestigati, kif ukoll ir-rappreżentanti legali tal-vittmi ta' ġenoċidju u organizzazzjonijiet tad-drittijiet tal-bniedem differenti qed isofru theddid, sgass u dħul u serq, F. billi l-Viċi-President Eduardo Stein ammetta kemm hu diffiċli li wieħed jiġġieled kontra l-kriminalità organizzata meta din rabbiet l-għeruq fl-istituzzjonijiet pubbliċi infushom; billi dan il-każ juri b'mod ċar sa fejn ippenetrat il-kriminalità organizzata fil-pulizija Gwatemaljana, kemm kibret l-atmosfera ta' impunità, u kemm marret lura s-sikurezza pubblika, u dan jiġbed l-attenzjoni għall-bżonn li tittieħed responsabilità politika, 1. Jesprimi il-kundanna totali tiegħu ta' l-assassinji kollha kkonċernati, u jibgħat il-kondoljanzi tiegħu lillqraba tal-vittmi; 2. Jistenna li l-gvern tal-Gwatemala jiggarantixxi indipendenza, libertà u sigurtà sħaħ lill-awtoritajiet ġudizzjarji Gwatemaljani fl-investigazzjoni tagħhom ta' dawn ir-reati; jistieden il-koperazzjoni sħiħa ta' lawtoritajiet politiċi, ġudizzjarji u tal-pulizija fil-Gwatemala u f'El Salvador fl-investigazzjoni ta' dak li ġara; 3. Iħeġġeġ lill-Parlament tal-Gwatemala biex jirratifika l-istabbiliment tal-ftehim dwar is- CICIG; 4. Jistieden lill-Unjoni Ewropea u lill-Gvern tal-Gwatemala biex ilaqqgħu l-Grupp Konsultattiv fuq il-Gwatemala u jinvolvu l-pajjiżi donaturi sabiex japoġġjaw l-implimentazzjoni tas-CICIG u jippromwovu djalogu nazzjonali kontra l-impunità; 5. Iħeġġeġ lill-Parlament tal-Gwatemala biex jirratifika l-Istatut ta' Ruma dwar il- Qorti Kriminali Internazzjonali, adottata fis- 17 ta' Lulu 1998, u biex timmodifika l-leġiżlazzjoni domestika tagħha biex jiġu konformi ma' l-obbligi li joħorġu mill-Istatut ta' Ruma u leġiżlazzjoni internazzjonali rilevanti oħra; 6. Jistieden lill-Gvern tal-Gwatemala biex jadotta miżuri biex jipproteġi r-rappreżentanti ġudizzjarji, ilvittmi tar-reati kontra l-umanità li qed jitolbu li ssir ġustizzja magħhom, l-attivisti tad-drittijiet tal-bniedem, u x-xhieda li jistgħu jgħinu biex il-proċessi quddiem il-qrati jimxu l-quddiem; 7. Jilqa' r-ristrutturazzjoni u t-tindif fil-qawwiet tas-sigurtà introdott mill-gvern; 8. Jesprimi l-appoġġ tiegħu lejn il-poplu u lejn l-awtoritajiet tal-Gwatemala, sabiex ikomplu jirrispettaw listat tad-dritt u jrawmu żvilupp ekonomiku, soċjali u politiku, li għandu jikkontribwixxi għall-paċi u għarrikonċiljazzjoni nazzjonali; 9. Iħeġġeġ lill-Kummissjoni biex issaħħaħ, fl-istrateġija tagħha ta' koperazzjoni mal-Gwatemala għall-perjodu mill-2007sa l-2013, il-promozzjoni ta' l-istat tad-dritt, il-ġlieda kontra l-impunità, ir-rispett sħiħ għaddrittijiet tal-bniedem, u l-appoġġ għall-Gvern tal-Gwatemala fil-bini ta' kapaċità tal-qawwiet tas-sigurtà tiegħu fuq il-bażi ta' kriterji li jirrispettaw id-drittijiet tal-bniedem; 10. Jenfasizza li hu assolutament neċessarju li l-awtoritajiet fil-pajjiż fejn il-PARLACEN għandu s-sede tiegħu, għandhom jieħdu azzjoni biex jiżguraw is-sikurezza u jiggarantixxu l-integrità fiżika tal-Membri tal- Parlament tal-PARLACEN u l-laqgħat tiegħu; 11. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-Gvernijiet tal-Gwatemala, El Salvador u pajjiżi oħra fl-Amerika Ċentrali, u lill-Parlament ta' l-Amerika Ċentrali. [1] ĠU C 59, 23.2.2001, p.286. [2] ĠU C 53 E, 28.2.2002, p.403. [3] ĠU C 127 E, , 29.5.2003, p.688. [4] ĠU C 64 E, 12.3.2004, p.609. [5] ĠU C 157 E, 6.7.2006, p.494. [6] Testi Adottati, P6_TA(2006)0466. --------------------------------------------------